በቦምብ ፍንዳታው የተጠረጠሩ የፖሊስ አመራሮች በገንዘብ ዋስትና እንዲፈቱ ተፈቀደላቸው
ሰኔ 16 ቀን 2010 ዓ.ም. በመስቀል አደባባይ የቦምብ ፍንዳታ የሥምሪት ክፍተት በመፍጠር የተጠረጠሩት የአዲስ አበባና የፌዴራል ፖሊስ አመራሮች፣ ዛሬ ነሐሴ 8 ቀን 2010 ዓ.ም. የገንዘብ ዋስትና ተፈቀደላቸው፡፡በፌዴራል የመጀመርያ ፍርድ ቤት አንደኛ ወንጀል ችሎት በ15 ሺሕ ብር ዋስትና እንዲለቀቁ የተወሰነላቸው የአዲስ አበባ ከተማ ፖሊስ ኮሚሽን የቀድሞ ምክትል ኮሚሽነር ግርማ ካሳ ሲሆኑ፣ ከስድስት ሺሕ እስከ ዘጠኝ ሺሕ ብር ዋስትና እንዲለቀቁ የተፈቀደላቸው አሥር የፌዴራል ፖሊስ አመራሮች ናቸው፡፡ምርመራ እየተደረገባቸው የሚገኙት የፖሊስ አመራሮች በዋስትና ቢፈቱ እንደማይቃወም ዓቃቤ ሕግ ሰኞ ነሐሴ 7 ቀን 2010 ዓ.ም. ለፍርድ ቤት ማስታወቁን መዘገባችን ይታወሳል፡፡